રાજેન્દ્રભાઈને લઈને જયાં તેમની ગાડી જી. આઇ. ડી. સીના પોતાના સૌથી મોટા કમ્પાઉન્ડ માંથી બહાર નીકળી અને આગળ વધી કે તરતજ પાછળથી તેમના જેવા જ રંગની અને ઈ કલાસ બેન્ઝના હોર્નનો અવાજ સતત સંભળાયો. રસ્તો નાનો હોવા છતાય પાછળની ગાડીને ઓવરટેક જોઇતો હતો. રાજેન્દ્રભાઇએ સૂરજ ને ગાડી બાજુમાં દબાવી ને ઉભી રાખવા કહ્યું. પાછળથી જતી ગાડીમાં હતા તેમના કંમ્પાઉન્ડની પાછળ આવેલી તેમના જેવી જ પણ પ્રમાણમા નાની પ્લાસ્ટીક કંપનીના માલિક જંયતભાઈ. રાજેન્દ્રભાઈએ જંયતભાઈને જોઈ એક સ્મીત આપ્યું પણ જંયતભાઈએ તમની સામે મોં ચડાવીને, હમણાં થયેલા ગાડીના ઓવરટેકને જીતેલો જંગ માની આગળ વધ્યા.